JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
NGAWIGUNAYANG PIRANTI WAYANG CENKBLONK PINAKA UTSAHA NINCAPANG KAWAGEDAN NYURAT LENGKARA SANE MADAGING BASITA PARIBASA SISIA KELAS VII H

## SMP NEGERI 1 SUKASADA
1 I Gede Suputra, 1 I Gede Gunatama, 2 Ida Bagus Rai
Jurusan Pendidikan Bahasa Bali Fakultas Bahasa dan Seni Universitas Pendidikan Ganesha
e-mail: {igede.suputra@yahoo.com, detama_fbs_21@yahoo.com, ibrai_cangapit@yahoo.com}@undiksha.ac.id

## KUUB
Tetilik  puniki  matetujon  (1)  nelatarang  pamargin  pangajah-ajahan  nganggen  piranti  wayang cenkblonk pinaka  utsaha  nincapang  kawagedan  nyurat  lengkara  sane  madaging  basita  paribasa,  (2)  nelatarang panincapan  pikolih  malajah  nyurat  lengkara  sane  madaging  basita  paribasa  nganggen  piranti  wayang cenkblonk , lan (3) nelatarang panampen sisia ring sajeroning pangajah-ajahan nganggen piranti wayang cenkblonk. Tetilikan  puniki  nganggen  palihan penelitian  tindakan  kelas  (PTK). Jejering  ring  tetilikan puniki  inggih  punika  sisia  kelas  VII  H  SMP  Negeri  1  Sukasada. Sumber  data ring  tetilikan  puniki  inggih punika  pikolih tes ring  panguntating siklus.  Data ngeninin  indik  pamargin  pangajah-ajahan  nyurat lengkara  sane  madaging  basita  paribasa  nganggen  piranti  wayang cenkblonk kapupulang  nganggen kramaning  seseleh  sane  katureksain  nganggen  kramaning deskriptif  kualitatif.  Data ngeninin  indik kawagedan nyurat  lengkara sane madaging basita paribasa kapupulang nganggen kramaning tes sane katureksain  nganggen  kramaning deskriptif  kuantitatif . Data ngeninin  indik  panampen  sisia  kapupulang nganggen kramaning angket utawi kuesioner sane katureksain nganggen kramaning deskriptif kuantitatif. Pikolih tetilikan puniki nyihnayang yening (1) pamargin pangajah-ajahan nyurat lengkara sane madaging basita paribasa nganggen piranti wayang cenkblonk efektif kawigunayang, (2) piranti wayang cenkblonk prasida  nincapang kawagedan sisia nyurat  lengkara sane madaging basita paribasa, lan (3) panampen sisia majeng pangajah-ajahan nyurat lengkara sane madaging basita paribasa nganggen piranti wayang cenkblonk inggih  punika  pinih  becik.  Sisia  kadudut  manah  nyane malajah  nyurat  basita  paribasa  ring sajeroning lengkara nganggen piranti wayang cenkblonk.
Kruna jajaton : piranti, wayang cenkblonk, nyurat, basita paribasa

## ABSTRAK
Penelitian  ini  bertujuan  (1)  mendeskripsikan  langkah-langkah  pembelajaran  menggunakan  media wayang cenkblonk dalam  usaha meningkatkan  kemampuan  menulis  basita  paribasa  ke  dalam  kalimat, (2)  mendeskripsikan  peningkatan  hasil  belajar  menulis  basita  paribasa  ke  dalam  kalimat  dan,  (3) mendeskripsikan  respons  siswa  di  dalam  pembelajaran  menggunakan  media  wayang cenkblonk. Penelitian ini menggunakan rancangan penelitian tindakan kelas (PTK). Subjek dari penelitian ini adalah siswa  kelas  VII  H  SMP  Negeri  1  Sukasada.  Sumber  data  dari  penelitian  ini  adalah  hasil  tes  akhir  dari
JPBB Volume 4 Nomor 1, Tahun 2017 p-ISSN : 2614-1914 (cetak) dan e-ISSN : 2599-2627 (online)
setiap  siklus.  Data  mengenai  langkah-langkah  pembelajaran  menulis  basita  paribasa  di  dalam  kalimat menggunakan media wayang cenkblonk dikumpulkan dengan metode observasi yang dianalisis dengan metode  deskriptif  kualitatif.  Data  mengenai  kemampuan  menulis  basita  paribasa  di  dalam  kalimat dikumpulkan  dengan    metode  tes  yang  dianalisis  dengan  metode  deskriptif  kuantitatif.  Data  mengenai respons  siswa  dikumpulkan  dengan  metode  angket  atau  kuesioner  yang  dianalisis  dengan  metode deskriptif  kuantitaif.  Hasil  penelitian  ini  menunjukkan  bahwa  (1)  langkah-langkah  pembelajaran  menulis basita  paribasa  di  dalam  kalimat  menggunakan  media  wayang cenkblonk efektif  diterapkan,  (2)  media wayang cenkblonk dapat  meningkatkan  kemampuan  siswa  menulis  basita  paribasa  di  dalam  kalimat. dan  (3)  respons  siswa  terhadap  pembelajaran  menulis  basita  paribasa  di  dalam  kalimat menggunakan media wayang cenkblonk adalah sangat bagus. Siswa termotivasi untuk belajar menulis basita paribasa menggunakan media wayang cenkblonk .
Kata kunci : media, wayang cenkblonk, menulis, basita paribasa

## ABSTRACT
This study  aimed to (1) Describe the steps  of learning  using wayang cenkblonk media in improving the ability  to  write basita  paribasa into  the  sentence,  (2)  Describe  the  writing  outcome  basita  paribasa  into sentences  and,  (3)  Describe  the  response  of  students  in  learning  using wayang  cenkblonk media. This study used the classroom action research (CAR). The subject of this study was the students in seventh grade  (VII)  in  class  H  at  SMP  Negeri  1  Sukasada.  Source  data  from  this  study  is  the  final  test  results from  each  cycle.  Data  on  the  steps  of  learning  to  write basita  paribasa in  sentences  using wayang cenkblonk media  were  collected  by  the  observation  method  and  analyzed  by  descriptive  qualitative method.  Data  regarding  the  ability  to  write  in  sentences basita  paribasa were  collected  by  the  test  and analyzed  by  quantitative  descriptive  method.  Data  on  students'  responses  were  collected  by questionnaire  or  questionnaires  then  analyzed  in  quantitative  descriptive  method.  The  results  of  this study indicate that (1) the steps of learning to write basita paribasa in sentences using wayang cenkblonk media effectively implemented, (2) wayang cenkblonk media can improve students' ability to write basita paribasa in sentences and (3) the response of students  in process of learning of writing basita paribasa in  sentences  using wayang  cenkblonk media  was  very  nice.  Students  were  motivated  to  learn  to  write basita paribasa using wayang cenkblonk media.
Keywords : media, wayang cenkblonk , writing, basita paribasa

## PURWAKA
Kawagedan  mabasa  inggih  punika silih  sinunggil  kawagedan  sane  nenten dados palasang saking kahuripan. Kawagedan mabasa pinaka wahana utawi piranti  sane  kaanggen  ngrauhang  daging pikayunan  manusa.  Antuk  kawagedan mabasa,  silih  sinunggil  jatma  prasida uning  sarenging  widya  sastra  utawi ilmu pengetahuan , krana ritatkala  ngerauhang sekancan widya sastra utawi ilmu pengetahuan ,  kawagedan  mabasa  pinih utama sane maguna pisan. Ring sajeroning paplajahan mabasa Bali, prasida  kaepah  dados  patpat  soroh kawagedan, luire : kawagedan mirengang, kawagedan mabebaosan, kawagedan ngawacen, lan kawagedan nyurat. Soang- soang  kewagedan  punika  nenten  dados palasang.  Makasami  kawagedan  mabasa punika  dados  asiki  utawi  caturtunggal  lan madue  kawigunan  sane  pateh  ring sajeroning mabebaosan. Kabaosang yening  basa  inggih  punika  piranti  sane kaanggen mabebaosan
(Nurjaya,
2006:129).
Silih  sinunggil  kawagedan  basa sane pinih mautama ring paplajahan basa Bali  inggih  punika  kawagedan  nyurat. Saking  patpat  kawagedan  sane  wenten, akeh  sane  maosang  yening  kawagedan nyurat  sane  pinih  meweh.  Indike  puniki makrana  yening  nyurat  punika  kadasarin olih  pepineh  sane  becik  lan  kasaratang widya ring tata basa. Ring kauripan sekadi mangkin, kawagedan nyurat banget pisan maguna.  Kawagedan  nyurat  maka  cihna jatma  sane  madue  widya  sane  jimbar. Lianan  ring  punika,  kawagedan  nyurat prasida  kaanggen  ngamedalang  rasa  lan daging  pikayunan.  Prasida  kabaosang yening  parikrama  nyurat  punika  nampek lan  tan  dados  palasang  saking  jagat sastra . Burhan  Nurgiantoro  (2001:275) maosang  yening  parikrama  mabasa  sane produktif inggih  punika  parikrama  sane ngrauhang daging pikayun utawi rasa olih sang  sane  maosang.  Niki  mateges ritatkala  nyurat,  pangawi    ngamedalang pepineh,  penampen,  cawisan,  unteng  lan rasa  suratan  sane  jagi  karauhang  ring
pangwacen.  Mangda  prasida  ngrauhang pepineh,  unteng,  lan  rasa  ring  wentuk suratan  kabuatang  kewagedan.  Manut sekadi baosang iwawu, kewagedan nyurat inggih  punika  kewagedan  mabasa  sane sukeh  nyane  paling  tegeh.  Indik  puniki pateh sekadi penampen saking Nurgiantoro  (2001:296)  sane  maosang yening  parikrama  nyurat  inggih  punika silih  sinunggil  wentuk  saking  kawagedan mebasa  sane  pinih  untat  kapelajahin sasampun kewagedan mirengang, mabebaosan,  lan  ngawacen.  Indik  puniki makrana  kewagedan  nyurat    kabuatang akeh  piranti  basa  sane  patut  kauningin mangda  prasida  dados karya  sastra  sane becik.
Ring  sajeroning kurikulum sane kaanggen  mangkin,  paplajahan  basa  Bali ngeranjing  ring  paplajahan muatan  lokal ring  sekolah. Muatan  lokal inggih  punika parikrama kurikuler sane kaanggen nglimbakang kompetensi manut  sareng kawentenan  ciri  lan potensi daerah punika.  Paplajahan muatan  lokal puniki sane  kapilihin  olih satuan pendidikan  lan nenten wenten watesan ring mata paplajahan  kewagedan  sane  medaging tata  cara,  pangrencana  lan  sarana paplajahan. Muatan  lokal silih  sinunggil epahan  saking  undagan  lan muatan kurikulum sane  wenten  ring Standar  Isi ring  sajeroning Kurikulum  Tingkat  Satuan Pendidikan .  Manut Kurikulum  Tingkat Satuan
Pendidikan (KTSP) sane kaanggen  ring  SMP  Negeri  1  Sukasada , silih  sinunggil  soroh  paplajahan  nyurat sane  kaajahin  ring  paplajahan  basa  Bali inggih  punika  nyurat  basita  paribasa. Kawagedan nyurat basita paribasa kaajahin  ring  sekolah  mawinan  kaanggen ngelestariang budaya lan basa Baline.
Manut  seseleh  pengawit  sane sampun kelaksanayang olih penilik majeng  ring  silih  sinunggil  guru  basa  Bali ring  SMP  Negeri  1  Sukasada,  inggih punika  Ida  Ayu  Kade  Dewi  Purnama  Sari maosang yening kewagedan sisia malajah sastra buaka nyane nyurat basita paribasa ring  sajeroning  lengkara  kantun  kirang. Indike  puniki  mawinan  para  sisia  akehan durung uning sarenging napi punika basita
paribasa  lan  kantun  paling  ngebinayang epahan  basita  paribasa  saantukan  akeh wenten  epahan  nyane.  Manut  pitutur  Ibu Dayu, nilai nyurat  basita  paribasa  ring sajeroning  lengkara  sisia rata-rata 60. Sakewanten kriteria  ketuntasan  minimal (KKM) paplajahan  nyurat  basita  paribasa ring sajeroning lengkara inggih punika 71. Sasampun  sadu  wicara  majeng  ring  guru puniki,  lebahnyane nilai sane  kapolihang sisia  sajeroning  paplajahan  nyurat  basita paribasa  ring  lengkara  mekrana  nyurat lengkara  sane  medaging  basita  paribasa kantun  meweh  karasayang  olih  sisia. Pikobet  lian  sane  mekrana  inggih  punika nenten  sios  sisia  kantun  akidik  uning  ring kosabasa  basa  Bali  lan  kantun  paling utawi  durung  resep  ring  teges  basita paribasa punika.
Pikobet puniki sane dados tangtangan majeng  ring  guru  basa  Bali. Guru  basa  Bali  sepatutne  madue  akeh tata cara kaanggen ngemargiang paplajahan  basa  Bali.  Sekadi  sane sampun kacingak ring sekolah, akeh guru sane kantun nganggen kramaning darmawacana  ngemargiang  paplajahan lan  nenten  kasarengin  olih  piranti  utawi tata  cara  sane  mekrana  sisia  punika nenten seneng malajah. Nganggen kramaning  darmawacana  manten  para sisia dadosne kiap lan med mirengang lan nyarengin  paplajahan.  Pikobet  sekadi puniki,  guru  kaaptiang  mangda  prasida kreatif ngelaksanyang  paplajahan.  Para guru  sepatutne  madue  tata  cara  utawi sarana sane anyar kanggen ngemargiang paplajahan.  Silih  sininggil  sarana  sane prasida  kanggen  inggih  punika  piranti audiovisual .  Piranti audiovisual sane kaambil  anggen  ngemargiang  paplajahan inggih  punika  piranti  wayang cenkblonk . Piranti sane kaambil puniki nenten ja doh. Kaambil  saking  balih-balihan  sane  kasub ring  kahuripan  krama.  Piranti  wayang cenkblonk puniki  kaambil  mawinan  ring piranti puniki  basa  sane  kaangen  kantun dangan karesepang krana nganggen basa kahuripan sekadi mangkin.  Lianan  sareng punika  ring  piranti  puniki  madaging  imba basita paribasa sane kaanggen mabebaosan.  Nganggen  piranti  puniki
ngemargiang paplajahan prasida mekarya sisia elah ngaresepang daging paplajahan lan  prasida  mekarya  sisia  makedekan saantukan  ring  piranti  puniki  akeh  madue bebanyolan.
Akeh sampun tetilikan sane sampun kemargiang, silih sinunggil tetilikan  sane  sampun  kamargiang  lan nganggen sarana piranti wayang cenkblonk inggih  punika  duene  sujana sane  maparab  Ida  Ayu  Kade  Dewi Purnama  Sari  (2013)  sane  tetiliknyane mamurda  “ Pemanfaatan  Media  Wayang
Cenkblonk Untuk Meningkatkan Kemampuan  Menulis  Puisi  Berbahasa
Bali Kelas X Jurusan Teknik Audio  Visual (TAV)  I  SMK  Negeri  3 Singaraja.”. Ring tetilik  puniki  piranti wayang cenkblonk kanggen  nincapang  rasa  meled  malajah sisia  nyurat  puisi  Bali  lan  tetilik  puniki prasida  ngemolihang  napi  sane  sampun kaaptiang. Ring tetilikan sane jagi kamargiang, tetilik nganggen piranti wayang cenkblonk anggen  nincapang rasa  meled  malajah  sisia  nyurat  basita paribasa  ring  sajeroning  lengkara  lan dumogi  prasida  ngemolihang  napi  sane sampun  kaaptiang.  Kadadalin  pikobet sane sampun katelatarang, jagi kalaksanayang tetilik ngeninin “Ngawigunayang Piranti Wayang Cenkblonk Pinaka  Utsaha  Nincapang Kawagedan nyurat lengkara sane madaging  basita  paribasa  Sisia  Kelas  VII H  SMP  Negeri  1  Sukasada”.  Lianan sarenging  punika  penilik  jagi  nilikin sapunapi  kawagedan  sisia,  ring  penilikan puniki  jagi  nguningayang  ngeninin  indik respons sisia  ring  sajeronig  nyurat  basita paribasa  ring  lengkara  sane  nganggen piranti wayang cenkblonk . Sesukat nguningin respons utawi  penampen  sisia dadosne  para  guru  prasida  natasin pikobet  lan  muponin  saking  kawigunan nganggen  piranti  wayang cenkblonk sane kapapasin  olih  sisia  ritatkala  nincapang kawagedan nyurat lengkara sane madaging basita paribasa basa Bali.

## KRAMANING TETILIK
Ring tetilik puniki nganggen palihan penelitian  tindakan  kelas (PTK) . Mekrana  tetilik  puniki penelitian  tindakan kelas , dadosne tetilikan puniki kalaksanayang  antuk  makudang-kudang siklus .  Akeh siklus sane  kaanggen  ring tetilik  puniki  manut  sareng  data  sane kapolihang.  Yening  data  sane  kapolihang durung  sekadi  napi  sane  kaaptiang dadosne  penilik  jagi  ngewawanin  malih penilikan  mangda  napi  sane  kaaptiang prasida manut.
Jejering  ring  tetilik  puniki  inggih punika  sisia  kelas  VII  H  SMP  Negeri  1 Sukasada lan penandang sane nyihnayang proses saking  tetilik  puniki inggih  punika  kawigunan  piranti  wayang cenkblonk lan penandang sane nyihnayang produk inggih punika nincapang kewagedan nyurat basita paribasa ring sajeroning lengkara.
Data ngeninin  indik  pamargin pangajah-ajahan  nyurat  basita  paribasa ring  sajeroning  lengkara  nganggen  piranti wayang cenkblonk kapupulang  nganggen kramaning  seseleh  sane  katureksain nganggen  kramaning deskriptif  kualitatif. Data ngeninin  indik  kewagedan  nyurat basita  paribasa  ring  sajeroning  lengkara kapupulang  nganggen  kramaning tes sane  katureksain  nganggen  kramaning deskriptif  kuantitatif . Data ngeninin  indik respons sisia kapupulang nganggen kramaning angket utawi kuesioner sane katureksain nganggen kramaning deskriptif kuantitatif.
Mangda  ngamolihang  data  ring tetilikan  puniki,  kaangen  tigang  soroh kramaning data, luire : kramaning praktiyasa,  kramaning tes, lan  kramaning angket utawi kuesioner.

## PIKOLIH LAN TATEPASAN
Tetilik puniki kalaksanayang ngantos kalih sikus. Siklus I kalaksanayang ngantos 2 (kalih) patemon, inggih  punika  patemon  kapertama  ring dina  Sukra,  18 Maret  2016  lan  patemon kaping kalih ring dina Sukra, 1 April 2016. Soang-soang patemon puniki
kalaksanayang  2  jam  paplajahan  (2x40) menit.  Ring siklus  I puniki,  unteng parikrama  sane  kalaksanayang  inggih punika  sisia  nguratiang  pawarah  saking guru ngeninin indik materi basita paribasa lan piranti sane kaanggen ritatkala  nyurat basita  paribasa  ring  sajeroning  lengkara, inggih  punika  piranti  wayang cenkblonk. Sajeroning siklus  I puniki,  kapolihang cawisan  saking  pikobet  tetilikan  inggih punika    pamargin  pangajah-ajahan, skor kawagedan  nyurat  basita  paribasa  ring lengkara,  lan respons sisia  majeng  ring paplajahan  nyurat  basita  paribasa  ring lengkara nganggen piranti wayang cenkblonk.
Ring siklus I pikolih skor kawagedan nyurat lengkara sane madaging  basita  paribasa  sisia  prasida kacutetang yening piranti wayang cenkblonk pinaka utsaha nincapang pikolih  pangajah-ajahan  nyurat  basita paribasa  ring  sajeroning  lengkara  sisia kelas  VII  H  SMP  Negeri  1  Sukasada durung  muponin.  Sor  singgih  basa  sisia kari  akeh  sane  durung  becik.  Lianan sareng punika ritatkala ngadungang basita paribasa  sareng  lengkara  kari  kirang dadosne  teges  lengkara  punika  nenten becik.  Akidik  sisia  ritatkala  nyurat  ring kertas  punika  sasuratan  nyane  durung rapi,  kari  wenten  coretan  lan  nganggen tipe-x. Indike  punika  prasida  kacingak saking  34  akeh  sisia,  15  sisia  sane ngamolihang nilai langkung  saking  71  ( ≥ 71)  lan  wentuk persen nyane  44,11%.
Penilikan  kabaosang  muponin  yening manut klasikal 75% saking sisia ngamolihang skor langkung  saking  71  ( ≥ 71). Nanging, yening kacingak saking skor rata-rata sane  kapolihang  sisia  sane nganggen  piranti  wayang cenkblonk doh langkung  agengan  katimbang skor  rata- rata kawagedan  nyurat  lengkara  sane madaging basita paribasa sadurung nganggen piranti wayang cenkblonk . Skor rata-rata sisia  sadurung  kaicen  piranti wayang cenkblonk inggih  punika  60  lan skor  rata-rata sisia  sasampun  nganggen piranti  wayang cenkblonk inggih  punika 69,11. Dadosne wenten panincapan 9,11.
Ngeninin indik respons sisia kocap saking  34  sisia  sane  nagingin angket , wenten  8  sisia  (23,52%)  sane  ngicenin respons pinih  becik.  12  sisia  (35,29%) sane ngicenin respons becik. Sane lianan 14  sisia  (41,17%)  sane  ngicenin respons sedeng  majeng  ring  kawigunan  piranti wayang cenkblonk pinaka utsaha nincapang  kawagedan  nyurat  lengkara sane  madaging  basita  paribasa.  Saking 34  sisia  nenten  wenten  sane  ngicenin respons kirang  utawi  pinih  kirang  becik.
Skor  rata-rata  respons sisia  majeng  ring pangajah-ajahan  puniki  inggih  punika 18,82
Manut  mulat  wali  sane  sampun kalaksanayang ring siklus I puniki kapolihang  kekirangan  pangajah-ajahan sane  patut  uratiang  malih.  Kekirangan sane durung kamargiang olih guru sekadi, guru  nenten  wenten  ngabsen  sisia,  guru nenten wenten nelatarang tatujon pangajah-ajahan,  guru  nenten  wenten mligbagang  tugas  sane  kaicen,  guru nenten wenten ngicenin penampen majeng ring pikolih nyurat basita paribasa ring  sajeroning  lengkara  lan  guru  nenten wenten nyutetang daging pangajah- ajahan  lan  muputang  pangajah-ajahan. Ritatkala  nyurat  basita  paribasa  ring sajeroning  lengkara,  wenten  sisia  sane nenten  nguratiang  sor  singgih  basa  sane kaanggen,  nenten  nguratiang  kruna  sane kaanggen  dadosne  teges  lengkara  sane kasurat  durung  becik,  lan  sesuratan  sisia kantun  rapi.  Guru  kirang  ngicenin  imba tata  cara  nyurat  basita  paribasa  ring sajeroning  lengkara.  Dadosne  kari  akeh lengkara sisia sane kasurat nenten manut sareng teges sane jagi karauhang.
Ring siklus  II ,  pangajah-ajahan kalaksanayang manut tata cara pengulangan materi sane  mapaiketan sareng aspek-aspek kanilai.  Ring siklus  II guru  akehan  ngicenin  imba  tata  cara nyurat  basita  paribasa  ring  sajeroning lengkara.  Guru  pacang  ngicenin  pawarah ritatkala  sisia  nureksain  pakaryan  nyane. Sisia  taler  nukarang  pakaryan  nyane sareng  sawitran  nyane.  Lianan  sareng punika,  guru  pacang  ngicenin apersepsi sane  mapaiketan  sareng  nyurat  basita
paribasa ring sajeroning lengkara. Siklus II puniki kalaksanayang ngantos kalih patemon , soang-soang  patemon galah nyane  punika  2  jam  palajahan  (2x40 menit). Patemon kapertama puniki kalaksanayang  ring  dina  Sukra,  08  April 2016 lan patemon kaping kalih kalaksanayang  ring  dina  Sukra,  15  April 2016. Pangajah-ajahan sane
kalaksanayang ring siklus II puniki madue standar kompetensi, kompetensi dasar lan indikator sane pateh sareng siklus I . Ring siklus  II puniki  wenten panincapan skor  rata-rata nyurat  basita paribasa  ring  sajeroning  lengkara  sisia kelas  VII  H  SMP  Negeri  1  Sukasada. Yening  kacingak  sadurungne skor  rata- rata sadurung  nganggen  piranti  wayang cenkblonk inggih punika 60. Ring palaksana siklus  I , skor  rata-rata sisia sane  kapolihang  inggih  punika  69,11 selanturnyane  ring siklus  II puniki  inggih punika  74,73 . Panincapan skor  rata-rata sisia siklus  I lan  II  inggih  punika  5,62. Indike  puniki  ngemetuang  yening skor rata-rata nyurat  basita  paribasa  ring sajeroning lengkara sisia kelas VII H SMP Negeri 1 Sukasada ring siklus II nganggen piranti  wayang cenkblonk nincap  8,13%. Manut persentase punika,  kawigunan piranti  wayang cenkblonk pinaka  utsaha nincapang  kawagedan  nyurat  lengkara sane  madaging  basita  paribasa    sisia kelas  VII  H  SMP  Negeri  1  Sukasada kabaosang muponin krana 34 utawi 100% saking  akeh  sisia  sane mekarya  lengkara sampun  tuntas.  Manut  sarenging kriteria muponin  sane  sampun  kacumawisang ring adyaya III, kawigunan piranti wayang cenkblonk pinaka utsaha nincapang kawagedan nyurat lengkara sane madaging  basita  paribasa  sisia  prasida kabaosang  muponin  makrana  sampun ngelangkungin kriteria  ketuntasan inggih punika  75%  saking  akeh  sisia  samian ngamolihang skor ≥ 71.
Data ngeninin  indik respons utawi penampen sisia nganggen piranti wayang cenkblonk
kanggen nincapang
kawagedan nyurat lengkara sane madaging  basita  paribasa  sisia  kelas  VII H  SMP  Negeri  1  Sukasada  kapolihang
manut  tata  cara  ngicenin angket majeng ring  sisia.  Prasida  katelatarang  yening saking 34 sisia sane nagingin angket ring siklus  II, wenten  23  diri  (67,64%)  sane ngicenin respons utawi  penampen  pinih becik majeng ring piranti wayang
cenkblonk kaanggen nincapang
kawagedan nyurat lengkara sane madaging  basita  paribasa  sisia,  lan  sane lianan  11  diri  (32,35%)  sane  ngicenin respons utawi penampen becik. Saking 34 sisia  nenten  wenten  sane  ngicenin respons utawi  penampen  sane  sedeng, kirang  cumpu  lan  nenten  pinih  cumpu. Skor  rata-rata  respons sisia  majeng  ring pangajah-ajahan nganggen piranti wayang cenkblonk puniki  inggih  punika 23,64. Manut kriteria respons sisia majeng ring  palaksana  ring  adyaya  III,  prasida kabaosang  yening rata-rata  respons sisia nganggen piranti wayang cenkblonk kanggen  nincapang  kawagedan  nyurat lengkara  sane  madaging  basita  paribasa sisia  ring siklus  II puniki  inggih  punika pinih becik.
Manut  pikolih  mulat  wali siklus  II , prasida  kacutetang  yening  piranti  wayang cenkblonk prasida  nincapang  kawagedan sisia nyurat basita paribasa ring sajeroning lengkara sisia kelas VII H SMP Negeri  1  Sukasada.  Indike  puniki  prasida kacingak saking penyekoran lan penilaian respons utawi  penampen  sisia  lan  pikolih tes  siklus  II pinih  becik  saking  pikolih siklus  I inggih  punika rata-rata  respons sisia  ring siklus  I inggih  punika  18,82 dados  23,64  ring siklus II .  Selanturnyane, skor  rata-rata nyurat  basita  paribasa sadurung  nganggen  piranti  paplajahan inggih  punika  60,  ring siklus  I skor  rata- rata nyane  69,11  dados  nincapang  74,73 ring siklus  II .  Panincapan  punika  ngantos 5,62 ring  pikolih tes. Lianan  sarenging punika,  nincap  nyane  kawagedan  sisia ring sajeroning nyurat basita paribasa ring lengkara  basa  Bali  kaawinang  olih  sisia resep ring penelataran guru ngeninin indik nyurat basita paribasa ring lengkara. Sisia dangan  ngaresepang materi paplajahan sane  katelatarang  olih  guru  makrana nganggen piranti wayang cenkblonk . Ring pikolihan skor siklus I wantah 41,17% (14
sisia sane ngamolihang nilai ≥ 71) lan ring siklus  II nincap  8,13%  (34  sisia  sane ngamolihang nilai ≥ 71).
Manut  penelataran  ring  pikolih penilikan,  prasida  kasorohang  akidik pikolih  sane  mabuat  lan  mapaiketan sareng  palaksana  lan  pangajah-ajahan ring  sajeroning  nincapang  kawagedan nyurat  basita  paribasa  ring  lengkara. Pikolih punika prasida katelatarang sekadi puniki (1) Kawentenan pamargi pangajah- ajahan nyurat basita paribasa ring sajeroning  lengkara  nganggen  piranti wayang cenkblonk ,  (2)  Piranti  wayang cenkblonk prasida  nincapang  kawagedan nyurat  lengkara  sane  madaging  basita paribasa,  lan  (3)  Sisia termotivasi ring sajeroning  nyurat  basita  paribasa  ring sajeroning  lengkara  nganggen  piranti wayang cenkblonk .  Soang-soang  pikolih puniki  jagi  katelatarang  selanturnyane manut ngicenin interpretasi.
Pikolih  kapertama,  kawentenan pamargin pangajah-ajahan ring sajeroning nyurat  basita  paribasa  ring  lengkara nganggen  piranti  wayang cenkblonk. Palaksana  pangajah-ajahan  nganggen piranti wayang cenkblonk sampun mamargi  antar.  Indike  puniki  nenten lempas saking saling tulung guru lan sisia. Sapatutne guru prasida berinteraksi sareng  sisia  ring  sejoroning  pangajah- ajahan.  Subana  (1998:13)  maosang  ring sajeroning  ngajahin,  guru  nenten  manten mupulang  sarana,  nanging  sapunapi  cara mangda  sisia  punika  meled  melajah. Lianan  sareng  ngicenin  gatra,  guru mangda prasida memotivasi sisia mangda malajah lan nguratiang pamargin pangajah-ajahan mangda tetujon
paplajahan punika prasida kapolihang.
Pamargin  pangajah-ajahan  ring siklus  I inggih  punika,  kapertama  guru ngicenin apersepi ngeninin  indik  basita paribasa.  Kaping  kalih,  guru  ngicenin rangsangan  video wayang cenkblonk. Kaping  tiga,  guru  ngicenin  imba  tata  cara mekarya  lengkara  sane  medaging  basita paribasa.  Kaping  empat,  sisia  nyurat lengkara  sane  medaging  basita  paribasa. Kaping  lima,  sisia  mupulang  pakaryan nyane majeng ring guru. Ritatkala
nganggen  piranti  ring siklus  I ,  tata  cara sane kaanggen durung prasida kasarengin  sisia.  Dadosne  sisia  durung resep  ring  guna  piranti  ring  sajeroning proses pangajah-ajahan.  Olih  asapunika, ring siklus  II kaicen  pamargi  pangajah- ajahan  sane  prasida memotivasi lan merangsang sisia  mangda  nyurat  basita paribasa  ring  sajeroning  lengkara  sane becik.
Pamargin  pangajah-ajahan  sane pinih  muponin  inggih  punika  pamargin pangajah-ajahan  ring siklus  II sekadi  (1) Sisia  lan  guru  mligbagang  ngeninin  indik parikrama  nyurat  basita  paribasa  ring sajeroning  lengkara  sane  sampun  lintang ring siklus  I ,  (2)  Guru  ngawawanin  malih nelatarang materi nyurat  basita  paribasa ring  sajeroning  lengkara  nganggen  piranti wayang cenkblonk, (3)  Sisia  katunden nguratiang tayangan  video wayang cenkblonk sane  madaging  babebaosan basita  paribasa  sane  kaputer  ring  arep kelas,  (4)  Guru  ngicenin  sisia tugas makarya  lengkara  sane  madaging  basita paribasa,  (5)  Ritatkala  nyurat  basita paribasa  ring  sajeroning  lengkara, video wayang cenkblonk malih  kaputer  mangda sisia  madue  papineh  sane  anyar  ritatkala nyurat  lengkara,  (6)  Guru  ngicenin  sisia galah mangda metaken napi sane durung karesepang.
Pikolih  sane  kaping  kalih,  piranti wayang cenkblonk prasida  nincapang kawagedan nyurat lengkara sane madaging basita paribasa sisia kelas VII H SMP Negeri 1 Sukasada. Hamalik
(2005:20) maosang yening piranti pangajah-ajahan  prasida  ngamedalang kita, motivasi, lan rangsangan malajah para  sisia.  Penampen  punika  malih kawewehin  olih  Arsyad  (2004:47)  sane maosang piranti pangajah-ajahan  prasida nudut  rasa  degeng  lan  liang  majeng  sisia lan  madue  iusan  saat  malajah,  ngewantu ngaresepang  paplajahan  lan  nguripang parikrama pangajah-ajahan. Olih asapunika, piranti pangajah-ajahan madue kawigunan sane banget mawiguna ring pikolih iusan pangajah-ajahan. Piranti pangajah-ajahan  prasida  nadosang  sisia aktif malajah,  krana  nenten  mirengang
penelataran  guru  kemanten,  nanging parikrama  sane  lianan  sekadi  nguratiang, mirengang,  lan  nyatet  unteng-unteng pangajah-ajahan punika prasida kapolihang. Nincapang kawagedan nyurat lengkara  sane  madaging  basita  paribasa nganggen piranti wayang cenkblonk kacingak  saking    basita  paribasa  sane wenten  ring video wayang cenkblonk.
Video punika  akeh  nganggen  imba  basita paribasa  ritatkala  mabebaosan  utawi metembang  lan  akeh  banyolan  nyane. Lianan  sareng  punika, video puniki prasida menstimulus sisia  ring  sajeroning nyurat basita paribasa ring lengkara.
Piranti  wayang cenkblonk prasida ngicenin  sisia  papineh  sane  anyar  lan nudut  kawagedan  sisia  ritatkala  nyurat basita  paribasa  ring  sajeroning  lengkara. Tetilikan nganggen piranti wayang cenkblonk sampun wenten sane nganggen,  naging  ring  peniilikan  punika nilikin  ngeninin  indik  kawagedan  sisia nyurat  puisi  ring  warsa  2013  sane mamurda  “ Pemanfaatan  Piranti  Wayang
Cenkblonk
Untuk Meningkatkan Kemampuan  Menulis  Puisi  Berbahasa Bali  Siswa  Kelas  X  Jurusan  Teknik  Audio Visual  (Tav)  I  SMK  Negeri  3  Singaraja”. Pikolih  ring  tetilik  puniki  inggih  punika kawagedan sisia prasida nincap nganggen  piranti  wayang cenkblonk.
Lianan  sareng  punika  wenten  sane  nilikin indik kawentenan basita paribasa ring silih sinunggil  wayang cenkblonk ring  warsa 2015  sane  mamurda  ”Seseleh  Basita Paribasa Miwah Gunasarat Ring
Lelampahan  Wayang  Kulit  Inovatif Cenk Blonk  Belayu Sane  Mamurda  “Abimanyu Makrangkeng”.  Pikolih  saking  penilikan puniki  inggih  punika  indik  kawentenan basita paribasa sane wenten ring lelampahan wayang cenkblonk “Abimanyu Makrangkeng “sekadi bebladbadan, sasonggan,  sasenggakan,  sasawangan, sasimbing lan cecangkitan.
Pikolih  sane  kaping  tiga,  sisia termotivasi ring  sajeroning  nyurat  basita paribasa  ring  lengkara  nganggen  piranti wayang cenkblonk. Sisia liang ngalaksanayang  parikrama  nyurat  basita paribasa ring sajeroning lengkara.
Nganggen  piranti pendidikan mangda nguratiang  undagan  kawagedan  pepineh sisia lan undagan ngaresepang paplajahan.  Djamarah  lan  Aswari  Zain (1995:146)  maosang  yening  ring  yusa nenten  kauningin  sisia  madue  tata  cara mapineh  lan imajinasi ring  sajeroning malajah.  Indike  puniki  mapaiketan  sareng pangambilan piranti pangajah-ajahan sane  patut  ring  sajeroning  pangajah- ajahan nyurat basita paribasa ring lengkara.  Olih  asapunika, pangambilan piranti  pangajah-ajahan  punika  mangda adung  sareng karakteristik sisia.  Mangda adung  piranti  lan karakteristik sisia,  guru patut maiketang sareng kahuripan serahina.  Ketah  nyane  sisia  SMP  liang sareng  pariindikan  sane  anyar  ring parikrama  pangajah-ajahan  sane  manut sareng kemajuan teknologi. Manut angket/kuesioner sane kaicen, sisia ngicenin  penampen  pinih  cumpu  majeng ring piranti wayang cenkblonk ring sajeroning  pangajah-ajahan  nyurat  puisi ring  kelas.  Sinamian  ngicenin  penampen pinih  cumpu  majeng  piranti  wayang cenkblonk sane kaanggen mekrana samian  merasa  katulung  ring  sajeroning nyurat basita paribasa ring lengkara. Indik puniki  nenten  prasida  lempas  saking piranti  pangajah-ajahan  sane  prasida menstimulus sisia lan memotivasi mangda seleg melajah.
Sadiman (2005:6) maosang  yening  piranti  inggih  punika samian soroh komponen sane wenten ring sajeroning  palemahan  sisia  sane  prasida merangsang sisia mangda malajah. Lianan  sareng  punika,  Ahmad  Rohani (1997:2)  masoang  yening  piranti  inggih punika  samian  sarana  sane  prasida ngamedalang  orti  sane merangsang lan patut  kaanggen  melajah,  sekadi  piranti cetak, elektronik (film, radio lan kaset).
Pikolih  sane  pinih  karasayang saking tetiga pikolih sane sampun katelatarang inggih  punika  piranti  wayang cenkblonk prasida  nincapang  kawagedan nyurat  lengkara  sane  madaging  basita paribasa  sisia  klas  VII  H  SMP  Negeri  1 Sukasada. Nincap nyane kawagedan sisia ring sajeroning nyurat basita paribasa ring lengkara  nganggen  piranti pendidikan
sane wenten ring SMP Negeri 1 Sukasada.    Sudjana  (1991:8)  maosang yening  piranti audio-viusal ring  pangajah- ajahan inggih punika nyihnayang pralambang visual sane  kauratiang  olih sisia mangda tatas uning materi pangajah- ajahan  sane  katelatarang  olih  guru dadosne  pangajah-ajahan efektif. Olih asapunika, kamewehan materi sane katelatarang  olih  guru  majeng  ring  sisia prasida  kewantu  olih  piranti  pangajah- ajahan.  Piranti  prasida  ngewantu  ritatkala guru  kirang  nelatarang  nganggen  kruna- kruna utawi lengkara.
Manut  pikolih  kapertama,  kaping kalih  lan  kaping  tiga  lan  penelataran  ring ajeng  prasida  kacutetang  yening  tetilikan ngeninin  indik  ngawigunayang  piranti wayang cenkblonk ring  kelas  VII  H  SMP Negeri  1  Sukasada  puniki  muponin.  Sisia prasida  nyurat  basita  paribasa  ring sajeroning  lengkara  nganggen  piranti wayang cenkblonk.

## PAMUPUT
Kepertama,  pamargin  pangajah- ajahan nganggen piranti wayang cenkblonk pinaka utsaha nincapang kawagedan nyurat lengkara sane madaging basita paribasa sisia kelas VII H SMP  Negeri  1  Sukasada  inggih  punika, kapertama  guru  nelatarang  indik materi basita paribasa lan tata cara nyurat basita paribasa ring sajeroning lengkara. Seusan punika  guru  nelatarang  indik  piranti pangajah-ajahan  sane  jagi  kaanggen, inggih  punika  piranti  wayang cenkblonk . Selanturnyane  guru  ngicenin  sisia  sane durung resep mangda metaken napi sane durung  karesepang.  Sasampun  piranti pangajah-ajahan  sayaga  guru  ngicenin pawarah-warah majeng ring sisia mangda nguratiang  kawentenan  basita  paribasa ritatkala  kaanggen  mabebaosan  ring piranti  wayang cenkblonk. Usan  punika sisia  kaicen tugas mangda  nyurat  basita paribasa sane sampun kawedarang punika mangda dados lengkara.
Selanturnyane  guru  lan  sisia  nureksaian pakaryanan  sisia  sane  sampun  kasurat. Guru  ngicenin  panampen  ngeninin  indik karya sastra marupa basita paribasa sane
sampun kasurat olih sisia lank aping untat guru lan sisia nyutetang unteng paplajahan.
Kaping kalih, piranti wayang cenkblonk prasida  nincapang  kawagedan nyurat  lengkara  sane  madaging  basita paribasa  sisia  kelas  VII  H  SMP  Negeri  1 Sukasada.  Indike  puniki  prasida  kacingak saking nilai kawagedan  nyurat  basita paribasa  sisia  ring siklus  I , nilai  rata-rata sisia  inggih  punika  69,11 . Ring siklus  II , nilai  rata-rata sisia  inggih  punika  74,73. Panincapan nilai  rata-rata  siklus  I lan siklus  II inggih  punika  5,62.  Pikolih  ring penilikan  kaping  kalih  utawi  ring siklus  II prasida  kabaosang  palaksana  pinih  becik krana  prasida  nincapanag  kawagedan nyurat  lengkara  sane  madaging  basita paribasa  sisia  kelas  VII  H  SMP  Negeri  1 Sukasada. Pikolih pangajah-ajahan sampun  manut  sareng kriteria  ketuntasan minimal  (KKM) ring  SMP  Negeri  1 Sukasada, inggih punika 71. Pikolih puniki sampun  manut  sarenging kriteria sane katetapang,  inggih  punika  75%  sisia  ring kelas  sampun  ngamolihang nilai 71  ka luhur .
Kaping tiga, sisia ngicenin respons utawi  penampen  sane  pinih  cumpu majeng  ring  piranti  wayang cenkblonk ring pangajah-ajahan nyurat basita paribasa  ring  lengkara.  Sisia  saat  pisan melajah  nyurat  basita  paribasa  ring sajeroning  lengkara  nganggen  piranti wayang cenkblonk punika . Indike  puniki prasida  kacingak  saking angket utawi kuesioner sisia  sane  ngicenin  penampen pinih  cumpu  lan  cumpu.  Akeh rata-rata skor  respons sisia  ring  laksana  utawi siklus  I inggih  punika  18,82 lan  wenten panincapan ring siklus II 23,64
Piteket Majeng ring guru basa Bali sapatut nyane nganggen piranti wayang cenkblonk
kanggen
nincapang
kawagedan  nyurat  basita  paribaa  ring sajeroning lengkara  utawi pangajah- ajahan  sane  lian  lan  nganggen  piranti pangajah-ajahan ritatkala nelatarang materi pangajah-ajahan ring kelas.
Majeng  ring  sisia  sapatut  nyane nyansan  seleg  malih  melajah,  patut  nika melajahin  nyurat,  melajahin  sor  singgih basa  Bali  sane  kantun  kirang  lan  melajah ngelestariang  basa  lan  budaya  Baline antuk  nganggen  mabebaosan  serahina mangda kasuen-suen nenten ical.
Majeng  sekolah  sane  kaanggen genah  penilik  sumangdane  nguratiang malih kawentenan piranti paplajahan utawi nincapang kawentenan piranti sane kaanggen menunjang sarana  pangajah- ajahan  dadosne  napi  sane  kaaptiang  ring sajeroning pangajah-ajahan prasida kapolihang.
Majeng  ring  penilik  sane  lianan, penilik  ngaptiang  sumangdane  penilikan sane pateh kalaksanayang, nanging nganggen  piranti  pangajah-ajahan  sane lianan  mangda  ngamolihang data sane bervariasi.

## KAPUSTAKAAN
Arsyad, Azhar. 2007. Piranti Pembelajaran. Jakarta:  PT  Raja Grapindo Persada.
Djamrah,  Syaiful  Bahri.  2002. Psikologi Belajar . Jakarta: Rineka Cipta. Hamalik,  Omar.  1995. Kurikulum  dan Pembelajaran. Jakarta: Bumi Aksara. Kade  Dewi  Purnama  Sari,  Ida  Ayu.  2013. Pemanfaatan Piranti Wayang Cenkblonk Untuk Meningkatkan Kemampuan Menulis Puisi Berbahasa  Bali  Siswa  Kelas  X Jurusan Teknik Audio Visual (TAV) I SMK  Negeri  3  Singaraja. Skripsi (tidak diterbitkan). Jurusan Pendidikan  Bahasa  Bali,  Fakultas Bahasa dan Seni, Undiksha.
Nurjaya,  I  Gede.  2006. Modul  Linguistik Umum. Singaraja: Undiksha Nurgiantoro,  Burhan.  2001. Penilaian Dalam  Pengajaran  Bahasa  dan Sastra .   Yogyakarta: BPFE.
Sudjana,  Nana  dan  Ahmad  Rivai.  1991.
Piranti Pengajaran,  Cetakan  ke-2.
Bandung: Alfabeta Subawayasa,  I  Wayan.  2015. Seseleh Basita  Paribasa  Miwah  Gunasarat
Ring  Lelampahan  Wayang  Kulit Inovatif  Cenkblonk  Belayu  Sane
Mamurda “Abimanyu Makrangkeng” . Skripsi  (tidak  diterbitkan).  Jurusan Pendidikan  Bahasa  Bali,  Fakultas Bahasa dan Seni, Undiksha
.